《挽大总戎陈翼所先生死殉辽难六首 其四》
明代·邓云霄

挟纩投醑得士情，三军恩重命全轻。挥戈自壮风云阵，誓死宁惊草木兵。

岂听楚歌悲项羽，还如海客拥田横。可怜部曲同时尽，大树萧萧静夜声。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。